ai4bharat/Pralekha huggingface dataset:
பிரதமர் அலுவலகம்
பொது சுகாதார மையங்களில் 162 பிரத்யேக பிஎஸ்ஏ பிராணவாயு தயாரிப்பு வசதிகளை நிறுவ பிஎம் கேர்ஸ் நிதி அறக்கட்டளை ரூ 201.58 கோடி ஒதுக்கீடு
பிரதமரின் அவசரகால மக்கள் உதவி மற்றும் நிவாரண  நிதி அறக்கட்டளை, நாடு முழுவதும் உள்ள பொது சுகாதார மையங்களில் 162 பிரத்யேக அழுத்த விசை உறிஞ்சுதல்  பிராணவாயு தயாரிப்பு வசதிகளை நிறுவ ரூ 201.58 கோடியை ஒதுக்கீடு செய்துள்ளது.இந்த வசதிகளை நிறுவுவதற்கும், மத்திய மருத்துவ விநியோக விற்பனைக்கூடத்தின் மேலாண்மை கட்டணமாகவும் ரூ 137.33 கோடியும், விரிவான வருடாந்திர பராமரிப்பு கட்டணமாக ரூ 64.25 கோடியும் செலவிடப்படும்மத்திய சுகாதாரம் மற்றும் குடும்ப நல அமைச்சகத்தின் கீழ் இயங்கும் தன்னாட்சி பெற்ற அமைப்பான மத்திய மருத்துவ விநியோக விற்பனைக்கூடத்தால் கொள்முதல் நடத்தப்படும்.32 மாநிலங்கள்/யூனியன் பிரதேசங்களில்  154.19 மெட்ரிக் டன் மொத்த திறனுடன் 162 மையங்கள் நிறுவப்படும்.மாநிலங்கள்/யூனியன் பிரதேசங்களுடன் ஆலோசித்த பின்னர் இந்த மையங்கள் நிறுவப்படவுள்ள அரசு மருத்துவமனைகள் அடையாளம் காணப்பட்டுள்ளன.முதல் மூன்று வருடங்களுக்கு இந்த மையங்களுக்கு உத்தரவாதம் உண்டு. அடுத்த ஏழு வருடங்களுக்கு, விரிவான வருடாந்திர பராமரிப்பு ஒப்பந்தத்தின் கீழ் இவை வரும்.மருத்துவமனைகள்/மாநிலங்களால் வழக்கமான செயல்பாடுகளும், பராமரிப்பும் மேற்கொள்ளப்படும், விரிவான வருடாந்திர பராமரிப்பு ஒப்பந்தம் முடிந்த பின்னர் ஒட்டுமொத்த செயல்பாடுகள் மற்றும் பராமரிப்பை மருத்துவமனைகள்/மாநிலங்கள் ஏற்றுக் கொள்ள வேண்டும்.இதன் மூலம் பொது சுகாதார கட்டமைப்பு இன்னும் வலுவடைந்து, குறைந்த விலையில் நீண்ட காலத்துக்கு மருத்துவ பிராணவாயு முறையாக கிடைப்பது உறுதி செய்யப்படும். தீவிர கொவிட்-19 மற்றும் இதர நோய்களுக்கான சிகிச்சைகளுக்கு, தேவைப்படும் போது போதுமான அளவில், தடையில்லா பிராணவாயு விநியோகம் அவசியமாகும். பொது சுகாதார மையங்களில் பிரத்யேக பிஎஸ்ஏ பிராணவாயு தயாரிப்பு வசதிகளை நிறுவுவதன் மூலம் பிராண
வாயுவுக்காக காத்திராமல், இம்மையங்களே சொந்தமாக அதை உற்பத்தி செய்து கொள்ளலாம். மாநிலங்கள்/யூனியன் பிரதேசங்களின் மொத்த பிராண வாயு திறனை இது அதிகரிப்பதோடு, பொது சுகாதார மையங்களில் சிகிச்சை பெறும் நோயாளிகளுக்கு சரியான நேரத்தில் பிராண வாயு கிடைப்பதை உறுதி செய்கிறது.
பிற்சேர்க்கை-1
பிஎஸ்ஏ பிராணவாயு தயாரிப்பு மையங்களின், மாநிலங்கள்/யூனியன் பிரதேசங்கள் வாரியான, எண்ணிக்கை
1. அசாம் - 6
2. மிசோரம் - 1
3. மேகாலயா - 3
4. மணிப்பூர் - 3
5. நாகலாந்து - 3
6. சிக்கிம் - 1
7. திரிபுரா - 2
8. உத்தரகாண்ட் - 7
9. இமாச்சலப் பிரதேசம் - 7
10. லட்சத்தீவுகள் - 2
11. சண்டிகர் - 3
12. புதுச்சேரி - 6
13. தில்லி - 8
14. லடாக் - 3
15. ஜம்மு & காஷ்மீர் - 6
16. பிகார் - 5
17. சத்திஸ்கர் - 4
18. மத்தியப் பிரதேசம் - 8
19. மகாராஷ்டிரா - 10
20. ஒடிசா - 7
21. உத்தரப் பிரதேசம் - 14
22. மேற்கு வங்கம் - 5
23. ஆந்திரப் பிரதேசம் - 5
24. ஹரியானா - 6
25. கோவா - 2
26. பஞ்சாப் - 3
27. ராஜஸ்தான் - 4
28. ஜார்கண்ட் - 4
29. குஜராத் - 8
30. தெலங்கானா - 5
31. கேரளா - 5
32. கர்நாடகா - 6
மொத்தம் - 162
குறிப்பு: இதர மாநிலங்கள்/யூனியன் பிரதேசங்கள் தங்களது பிஎஸ்ஏ தேவைகளை இன்னும் சமர்ப்பிக்கவில்லை
புள்ளியியல் மற்றும் திட்ட அமலாக்கம் அமைச்சகம்
இந்தியாவின் சம்பளப் பட்டியல் விவரம்- வேலை வாய்ப்பு பற்றிய முறையான கணிப்பு
மத்திய புள்ளியியல் மற்றும் திட்ட அமலாக்க அமைச்சகத்தின், தேசிய புள்ளியியல் அலுவலகம், செப்டம்பர் 2017 முதல் அக்டோபர் 2021 வரையிலான காலத்திற்குரிய நாட்டின் வேலைவாய்ப்பு கண்ணோட்டம் குறித்த செய்திக் குறிப்பு ஒன்றை வெளியிட்டுள்ளது. குறிப்பிட்ட பரிமாணங்களில் ஏற்பட்டுள்ள முன்னேற்றத்தை மதிப்பிட குறிப்பிட்ட சில அமைப்புகளிடம் உள்ள ஆவணங்களின் அடிப்படையில் இதற்கான விவரங்கள் திரட்டப்பட்டுள்ளது.
விரிவான தகவல்களுக்கு இத்துடன் இணைப்பைக் காணலாம் https://pib.gov.in/PressReleasePage.aspx?PRID=1784741
சுற்றுலா அமைச்சகம்
சுற்றுலாத் துறை அமைச்சகம் நடத்திய ‘‘இந்திய உணவு வகைகளின் இரகசியங்களும் மகிழ்ச்சிகளும் ” பற்றிய இணையக் கருத்தரங்கு
‘உன் தேசத்தைப் பார்’ என்ற தலைப்பில் இணையக் கருத்தரங்குத் தொடரை சுற்றுலாத்துறை அமைச்சகம் நடத்தி வருகிறது. ‘இந்திய உணவு வகைகளின் இரகசியங்களும் மகிழ்ச்சிகளும்’ என்ற தலைப்பிலான இணையக் கருத்தரங்கம் டிசம்பர் 26ஆம் தேதி நடந்தது. இதில் இந்திய உணவு வகைகள் மற்றும் அதன் முக்கியத்துவம் குறித்து விவாதிக்கப்பட்டது. இந்தியாவில் உணவு என்பது எண்ணற்ற உணவுகள் மற்றும் சமையல் முறைகளைக் கொண்டது. மேலும் இது உள்நாட்டில் கிடைக்கும் மசாலா, தானியங்கள், காய்கறிகள் மற்றும் பழங்களின் பயன்பாட்டால் இது வகைப்படுத்தப்படுகிறது. ஒன்று அல்லது அதற்கு மேற்பட்ட உணவு தானியங்கள், காய்கறிகள் மசாலா போன்றவற்றின் கலவையுடன் உப்பு, இனிப்பு, அல்லது காரமான சுவைகளைக் கொண்ட இந்திய உணவு ஒரு சமநிலை உணவாகும்.
இந்த இணையக் கருத்தரங்கை ஓய்வு பெற்ற ஐஏஎஸ் அதிகாரி டாக்டர். அருணா சர்மா வழங்கினார். உள்நாட்டில் வளர்க்கப்படும் உணவு தானியங்கள், காய்கறிகள், மசாலாப் பொருள்களின் பங்கு, முக்கியத்துவம் மற்றும் நோய் எதிர்ப்பு சக்தியை உருவாக்குவதில் அதன் பங்கு குறித்து அவர் வலியுறுத்தினார்.
இந்திய உணவு, உள்நாட்டில் கிடைக்கும் உணவு தானியங்கள், காய்கறிகள், மசாலாப் பொருள்கள் போன்றவற்றுடன் முழுமையான அணுகுமுறையை அடிப்படையாகக் கொண்டது. வீட்டில் சமைத்த உணவு, தெரு உணவு முதல் சிறந்த உணவு அனுபவம் வரை வெவ்வேறு வகைகளில் கிடைக்கிறது.
‘உனது தேசத்தை பார்’ இணையக் கருத்தரங்குத் தொடர் நாட்டின் அழகான மாறுபட்டக் கலாச்சாரத்தை எடுத்துக் காட்டுகிறது. இது ஒரே பாரதம், உன்னத பாரதம் என்ற உணர்வை தழுவியது.
நாடு முழுவதும் கிடைக்கும் பல்வேறு வகையான உணவு வகைகள், உணவு முறைகள் குறித்து கூடுதல் இயக்குநர் ஜெனரல் ரூபீந்தர் பிரார், இந்தக் கருத்தரங்கில் சுருக்கமாக விளக்கினார்.
தேசிய இ-நிர்வாகத்துறையுடன் இணைந்து ‘உனது தேசத்தைப் பார்’ இணையக் கருத்தரங்கு நடத்தப்படுகிறது. இந்த இணையக் கருத்தரங்கை கீழ்கண்ட இணைப்பிலும் https://www.youtube.com/channel/UCbzIbBmMvtvH7d6Zo_ZEHDA/featured,
இந்திய சுற்றுலாத்துறை அமைச்சகத்தின் சமூக ஊடகத்திலும் காணலாம்.
அடுத்த இணையக் கருத்தரங்கு ‘கொல்கத்தாவில் குளிர்காலம்’ என்ற தலைப்பில் 10 அறியப்படாத இடங்கள் பற்றி 2021 ஜனவரி 2ஆம் தேதி காலை 11 மணிக்கு நடக்கிறது.
மேலும் விவரங்களுக்கு இந்தச் செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1684006
புவி அறிவியல் அமைச்சகம்
2030-க்குள் புதிய இந்தியா என்னும் மத்திய அரசின் கண்ணோட்டத்தில் நீலப் பொருளாதாரம் 6-வது பரிமாணம் என மத்திய அமைச்சர் டாக்டர் ஜிதேந்திர சிங் கூறியுள்ளார்
2030-க்குள் புதிய இந்தியா என்னும் மத்திய அரசு 2019 ஆம் ஆண்டு பிப்ரவரி மாதம் அறிவித்த கண்ணோட்டத்தின் 6-வது பரிமாணமாக நீலப் பொருளாதாரம் விளக்கப்பட்டுள்ளதாக மத்திய அறிவியல் தொழில்நுட்பம் , புவி அறிவியல் , பிரதமர் அலுவலகம், பணியாளர், பொது மக்கள் குறை தீர்வு, ஓய்வூதியங்கள், அணு சக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார். ஆழ்கடல் இயக்கத்தின் கீழ் 2021-22-ல் ரூ.150 கோடி ஒதுக்கப்பட்டுள்ளதாக அவர் கூறினார்.
மாநிலங்களவையில் இன்று எழுத்து மூலம் அளித்த பதிலில், நீலப் பொருளாதார வரைவுக் கொள்கை ஆவணம், நிபுணர்கள் பணிக்குழுக்களின் அறிக்கைகளைக் கருத்தில் கொண்டு புவி அறிவியல் அமைச்சகத்தால் தயாரிக்கப்பட்டுள்ளதாக அவர் கூறினார். இந்தியாவின் நீலப் பொருளாதாரத்தின் முழுமையான வளர்ச்சியை உறுதிப்படுத்தும் வகையில் பணிக் குழுக்கள் செயல்பட்டு வருகின்றன.
நீலப் பொருளாதாரம் மற்றும் பெருங்கடல் மேலாண்மைக்கான தேசிய கணக்கியல் வரையறை, கடலோர சுற்றுலா, கடல் மீன்வளம், மீன்வளர்ப்பு, மீன் பதப்படுத்துதல், வர்த்தகம், தொழில் நுட்பம், உற்பத்தி. சேவைகள், திறன் மேம்பாடு, கப்பல் சரக்குப் போக்குவரத்து, உள்கட்டமைப்பு, கரையோர ஆழ்கடல் எரிசக்தி, உள்ளிட்ட7 முக்கிய அம்சங்கள் இந்த ஆவணத்தில் இடம் பெற்றுள்ளன.
தொழிலாளர் மற்றும் வேலைவாய்ப்பு அமைச்சகம்
தொழில் செய்வதற்கான இசிஆர் தாக்கல் செய்வதை இபிஎப்ஓ எளிதாக்கியுள்ளது
கோவிட்-19 பெருந்தொற்று பரவாமல் கட்டுப்படுத்தும் நடவடிக்கையாக மத்திய அரசு அறிவித்துள்ள பொது முடக்கம் மற்றும் இதர தடங்கல்கள் நிலவும் சூழலில், வர்த்தக மற்றும் தொழில் நிறுவனங்கள் தங்கள் ஊழியர்களை வெளியேற்றாமலும், ரொக்கச் செலாவணி செயலறு நிலை மற்றும் சட்டபூர்வ நிலுவைகளைச் செலுத்த இயலாத கையறு நிலையில் இயல்பாக இயங்க முடியாமல் உள்ளன.
கோவிட்-19 தொற்று பரவல் நிலையைக் கருத்தில் கொண்டு, இபிஎப் எம்பி சட்டம் 1952-ன்படி நிலைமையை எளிதாக்கும் வகையில், இசிஆர் எனப்படும் மின்னணு சலான் கம் ரிட்டர்ன்-ல் குறிப்பிட்டுள்ள சட்டபூர்வ பங்களிப்பு கட்டணத்திலிருந்து இசிஆர் பிரிக்கப்பட்டுள்ளது.
தொழில் நடத்துபவர்கள் தாக்கல் செய்யும் இசிஆர்-உடன் தற்போது ஒரே நேரத்தில் பங்களிப்பு கட்டணம் செலுத்த வேண்டியதில்லை. இசிஆர் தாக்கல் செய்த பின்னர், பங்களிப்பை தொழில் நடத்துபவர்கள் வேறு நாளில் செலுத்தலாம்.
இந்தச் சட்டம் மற்றும் அதன் கீழ் வரும் திட்டங்களைச் சார்ந்திருக்கும் தொழில் நடத்துபவர்களுக்கும், ஊழியர்களுக்கும் இந்த மாற்றம் வசதியாக இருக்கும்.
தொழில் நடத்துபவர் சரியான நேரத்தில் இசிஆர் தாக்கல் செய்வது விதிமுறைகளை மதிக்கும் நோக்கத்தை வெளிப்படுத்தும். எனவே, அரசு அறிவிக்கும் நீட்டிக்கப்பட்ட தேதிக்குள் நிலுவைகளைச் செலுத்தும் போது, அபராத விளைவுகள் ஏதும் இருக்காது.
-----------------------
(Visitor Counter : 206
சிறப்பு சேவைகள் மற்றும் கட்டுரைகள்
சென்னை ஐஐடி ஆய்வாளர்கள் எல்இடி விளக்குகளுக்கான வெண்ணிற ஒளி வெளிப்படுத்தலை வடிவமைத்து அறிவியல் மற்றும் பொறியியல் ஆராய்ச்சி வாரியத்தின் தொழில்நுட்ப மாற்றத்திற்கான விருதினை வென்றுள்ளனர்
எல்இடி விளக்குகளைப் பயன்படுத்த வெண்ணிற ஒளி உமிழ்வான்களை சென்னை ஐஐடி ஆய்வாளர்கள் வெற்றிகரமாக வடிவமைத்துள்ளனர். எல்இடி விளக்குகள் பெரும்பாலும் எல்லா வண்ணங்களிலும் கிடைக்கின்றன. ஆனால் வெண்ணிற எல்இடி விளக்குகள் அண்மைக்காலத்தில் உருவாக்கப்பட்டுள்ளது.
இந்தப் புதிய கண்டுபிடிப்பு சென்னை ஐஐடி ஆராய்ச்சியாளர்களால் காப்புரிமை பெறப்பட்டுள்ளது. இந்தக் கண்டுபிடிப்புக்கு அறிவியல் மற்றும் பொறியியல் ஆராய்ச்சி வாரியத்தின் தொழில்நுட்ப மாற்றத்திற்கான விருதினை மத்திய அரசு அண்மையில் அறிவித்துள்ளது. இதன் மூலம் ஆராய்ச்சியாளர்கள், கல்வி நிறுவனம், ஆராய்ச்சி மற்றும் மேம்பாட்டுக்கான சோதனைக் கூடங்கள் சம்பந்தப்பட்ட தொழில் நிறுவனங்கள் இதர முகமைகளுக்கு நிதியுதவி கிடைக்கும்.
இந்த விருதுக்கான ரூ.30 லட்சம் தொகையை தங்களின் புதிய வகையிலான எல்இடி விளக்குகளை உற்பத்தி செய்ய ஆராய்ச்சியாளர்கள் குழு உத்தேசித்துள்ளது.
இந்த ஆராய்ச்சிக்கு வேதி பொறியியல் துறையின் உதவி பேராசிரியர் டாக்டர் அரவிந்த் குமார் சந்திரன், இயற்பியல் துறை பேராசிரியர் பி.ரஞ்சித் குமார் நந்தா ஆகியோர் வழிகாட்டினர். தற்போது உள்நாட்டிலேயே உருவாக்கப்பட்டுள்ள வெண்ணிற ஒளி உமிழும் எல்இடி விளக்குகள் அதிக செலவு பிடிக்கும் பொருட்களைக் கொண்ட எல்இடி விளக்குகளுக்கு மாற்றாக இருக்கும் என்றும், மின்சக்திக்கான செலவு கணிசமாக மிச்சப்படுத்தும் என்றும் ஆய்வுக் குழுவின் தலைவர் டாக்டர் அரவிந்த் குமார் சந்திரன் தெரிவித்தார்.
இந்தப் பணி மத்திய அரசின் இந்தியாவில் உற்பத்தி திட்டத்திற்கு பங்களிப்பு செய்யும் என்று நம்புவதாக அவர் கூறினார். எதிர்காலத்தில் ஒளி உமிழ்வான் தொழில்நுட்பத்தில் இந்தியா முன்னிலையில் இருக்கும் என்றும் அவர் தெரிவித்தார்.
புதிதாக உருவாக்கப்பட்டுள்ள எல்இடி விளக்குகள் பொதுவான பயன்பாடு தவிர திரவப்படிக பின்புல விளக்குகள், செல்பேசிக்கான உள்விளக்கு, மருத்துவ மற்றும் தகவல் தொடர்பு சாதனங்களுக்கான விளக்குகளாக பயன்படுத்தப்படும் என்று டாக்டர் அரவிந்த் குமார் சந்திரன் தெரிவித்தார்.
மனித வள மேம்பாட்டு அமைச்சகம்
பிற்படுத்தப்பட்ட மற்றும் சிறுபான்மை மாணவர்களுக்கான கல்வி உதவித் தொகை செலவு
பிற்படுத்தப்பட்ட மற்றும் சிறுபான்மை சமூகங்களின் மாணவர்கள் உட்பட தகுதி வாய்ந்த மாணவர்களுக்கு பல்வேறு கல்வி உதவித் திட்டங்களை மத்திய கல்வி அமைச்சகம் செயல்படுத்தி வருகிறது. கல்வி உதவித் தொகை பராமரிப்பு செலவுகள் கல்விக் கட்டணம் செலுத்துதல் / செலுத்திய தொகையை ஈடுசெய்தல், விடுதிச் செலவுகள் போன்றவை இதில் அடங்கும்.
பிற்படுத்தப்பட்ட மற்றும் சிறுபான்மை சமூகங்களின் மாணவர்களுக்குக் கல்வி உதவித் தொகையாகக் கடந்த 5 ஆண்டுகளில்  முறையே ரூ. 404.92, ரூ.580.59, ரூ.681.26, ரூ.782.69 & ரூ.747.80 கோடி கல்வி அமைச்சகத்தால் செலவு செய்யப்பட்டுள்ளது.
மத்திய கல்வித் துறை இணையமைச்சர் டாக்டர் சுபாஷ் சர்க்கார் மாநிலங்களவையில் இன்று கேள்வி ஒன்றுக்கு எழுத்து பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
சுகாதாரத் துறையில் இந்தியா மற்றும் மாலத்தீவு இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
சுகாதாரத் துறையில் இந்தியா மற்றும் மாலத்தீவு இடையே கையெழுத்திடப்பட்ட புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை பின்னேற்பு ஒப்புதல் அளித்துள்ளது. இந்த ஒப்பந்தம் ஜூன் 8, 2019 அன்று கையெழுத்திடப்பட்டது.
இந்த புரிந்துணர்வு ஒப்பந்தம் கீழ்கண்ட துறைகளில் ஒத்துழைப்பை ஏற்படுத்தும்: -
- மருத்துவர்கள், மருத்துவத் துறை அலுவலர்கள், பணியாளர்கள் மற்றும் நிபுணர்களின் பரிமாற்றம் மற்றும் பயிற்சி
- மருத்துவம் மற்றும் சுகாதாரம் குறித்த ஆய்வுகளை மேம்படுத்துதல்
- மருந்துகள் மற்றும் மருத்துவ பொருட்கள் குறித்த கட்டுப்பாடு மற்றும் அது குறித்த தகவல்கள் பரிமாற்றம்.
- தொற்று மற்றும் தொற்று அல்லாத நோய்கள்
- இணைய சுகாதாரம் மற்றும் தொலை மருத்துவம்
- இருதரப்பும் ஒப்புக்கொண்டுள்ள மற்ற பிரிவுகளுக்கான ஒத்துழைப்புகள்
இந்த ஒப்பந்தம் குறித்த விவரங்களை விரிவாக்கவும் அதன் செயல்பாட்டை கண்காணிக்கவும் பணிக்குழு அமைக்கப்படும்
சிறப்பு சேவைகள் மற்றும் கட்டுரைகள்
மத்திய தகவல் ஒலிபரப்பு அமைச்சகத்தின் திருச்சி கள அலுவலகம் திருச்சி தேசிய தொழிநுட்பக் கழகம் இணைந்து வாழவந்தான்கோட்டையில் ஒன்றாம் தேதி ஒரு மணி நேரம் ஒருங்கிணைந்து தூய்மைப் பணி மேற்கொண்டது
மத்திய தகவல் ஒலிபரப்பு அமைச்சகத்தின் திருச்சி கள அலுவலகம் திருச்சி தேசிய தொழில்நுட்பக் கழகம் இணைந்து ஒன்றாம் தேதி ஒரு மணி நேரம் ஒருங்கினைத்து தூய்மைப் பணி இயக்கம் வாழவந்தான்கோட்டையில் அக்டோபர் 1 காலே 10 மணி முதல் 11 மணி வரே மேற்கொள்ளப்பட்டது . பிரதமர் திரு நரேந்திர மோடி அகில இந்திய வானொலி மனதின் குரல் நிகழ்ச்சியில் கேட்டுக்கொண்டதையடுத்து நாடு முழுவதும் ஒன்றாம் தேதி ஒருமணி நேரம் ஒன்றிணைந்து தூய்மைப் பணிகள் அக்டோபர் 1 மேற்கொள்ளப்பட்டது
திருச்சி தேசிய தொழில்நுட்பக் கல்விக் கழக இயக்குநர் முனைவர் ஜி அகிலா தலைமையில் நடைபெற்ற நிகழ்ச்சியில் திருச்சி கள விளம்பர அலுவலர் திரு கே தேவி பத்மநாபன் உள்ளிட்டோர் கலந்து கொண்டனர்.
துவாக்குடி வாழவந்தான்கோட்டை ஏறி தூர்வாரும் பணியில் தேசிய தொழில்நுட்பக் கழகத்தைச் சேர்ந்த 200 மாணாக்கர் ஈடுப்பட்டனர். இந்நிகழ்ச்சியில் திருச்சி தேசிய தொழில்நுட்பக் கழகத் துறை தலைவர்கள் முனைவர் பன்னீர்செல்வம் முனைவர் கார்வேம்பு பேராசிரியர் முனைவர் பெருமாள்சாமி திருச்சி கள விளம்பர உதவியாளர் திரு எஸ் அருண்குமார் நேரு யுவ கேந்திரா அலுவலர் திரு மகேஸ்வரன் உள்ளிட்டோர் கலந்துகொண்டனர். திருச்சி துவாக்குடி வாழவந்தான்கோட்டை ஏறி தூர்வாரும் பணி மேற்கொள்ளப்பட்டு குப்பைகள் அகற்றப்பட்டது. தூய்மை குறித்த பிரசுரங்கள் மக்களுக்கு விநியோகிக்கப்பட்டன. முன்னதாக திருச்சி தேசிய தொழில்நுட்பக் கழக வளாகத்தில் தூய்மை விழிப்புணர்வு மனித சங்கிலி நிகழ்ச்சி இயக்குநர் முனைவர் அகிலா தலைமையில் நடைபெற்றது. இதில் ஏராளமான பேராசிரியர்கள் மாணாக்கர் கலந்து கொண்டனர்.
பாதுகாப்பு அமைச்சகம்
கென்ய பாதுகாப்புத் துறை அமைச்சர் 3 நாள் பயணமாக இந்தியா வருகை; ஆகஸ்ட் 29-ஆம் தேதி, மத்திய அமைச்சர் திரு ராஜ்நாத் சிங்குடன் பேச்சு
கென்யா நாட்டின் பாதுகாப்புத் துறை அமைச்சர் திரு ஏடன் பேர் டூயல் 3 நாள் பயணமாக ஆகஸ்ட் 28-ஆம் தேதி இந்தியா வந்தார். ஆகஸ்ட் 29-ஆம் தேதி, மத்திய பாதுகாப்பு அமைச்சர் திரு ராஜ்நாத் சிங், கென்ய அமைச்சருடன் பேச்சுவார்த்தை நடத்துகிறார். இந்தப் பயணத்தின் போது கோவா மற்றும் பெங்களூருவில் உள்ள இந்திய கப்பல் கட்டும் தளங்கள் மற்றும் பாதுகாப்பு தொழிற்சாலைகளை திரு ஏடன் பேர் டூயல் பார்வையிடுவார் என்று எதிர்பார்க்கப்படுகிறது.
செப்டம்பர் 2022 இல் கென்யாவில் புதிய அரசு பதவியேற்ற பின்னர் அமைச்சர் திரு டூலே இந்தியாவுக்கு வருவதும், உயர் மட்ட அளவில் கென்ய நாட்டின் அரசியல் தலைவர் ஒருவர் இந்தியாவிற்கு வருவதும் இது முதல் முறையாகும். ஆப்பிரிக்க நாடுகளுடனான உறவுகளுக்கு, குறிப்பாக இந்தியாவுக்கும் கென்யாவுக்கும் இடையே வளர்ந்து வரும் ஒத்துழைப்பிற்கு இந்தியா கொடுக்கும் முக்கியத்துவத்தை இந்தப் பயணம் சுட்டிக்காட்டுகிறது. இது இரு நாடுகளுக்கும் இடையிலான பாதுகாப்பு ஒத்துழைப்பை மேலும் வலுப்படுத்துவதற்கான புதிய பாதையை உருவாக்கும் என்று எதிர்பார்க்கப்படுகிறது.
---
ANU/AD/BR/KPG
(Visitor Counter : 87
திறன் மேம்பாடு மற்றும் தொழில் முனைவோர் அமைச்சகம்
நாட்டில் திறன் வளர்த்தலுக்காக அரசின் பல்வேறு நடவடிக்கைகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த மத்திய திறன் வளர்த்தல் மற்றும் தொழில் முனைதல் அமைச்சர் திரு ஆர்.கே. சிங், கீழ்க்கண்ட தகவல்களை அளித்தார்.
கொவிட்-19 பொதுமுடக்கத்துக்கிடையே 'ஈ-ஸ்கில் இந்தியா' தளத்தின் வழியே தேசிய திறன் வளர்த்தல் நிறுவனத்தின் மூலம் இணைய வழி திறன் பயிற்சிகளை, திறன் வளர்த்தல் மற்றும் தொழில் முனைதல் அமைச்சகம் வழங்குகிறது.
2020 செப்டம்பர் 21 முதல் நேரடி பயிற்சிகளை உள்துறை அமைச்சகம் அனுமதித்துள்ள நிலையில், சுகாதாரம் மற்றும் குடும்ப நல அமைச்சகம் வெளியிட்டுள்ள நிலையான செயல்பாட்டு வழிமுறைகளைப் பின்பற்றி பயிற்சிகள் நடத்தப்படும்.
பொதுமுடக்கத்தின் போது 9,38,851 நபர்களுக்கு இணையம் மூலம் பயிற்சி வழங்கப்பட்டுள்ளது. இதைத் தவிர, 1,31,241 பேர் பாரத்ஸ்கில் கைபேசி செயலியின் மூலம் ஆன்லைன் பயிற்சி வசதிகளைப் பெற்றனர்.
அமைச்சகத்தின் கீழ் செயல்படும் தன்னாட்சி பெற்ற அமைப்பான தேசிய பயிற்சியியல் ஊடக நிறுவனம், 3080 இணைய வழி வகுப்புகள் மூலம் 16,55,953 பேரை சென்றடைந்துள்ளது.
குறுகிய கால திறன் வளர்த்தல் பயிற்சிகளை அளிப்பதற்காக பிரதமர் கௌஷல் விகாஸ் யோஜனா-2016-20 என்னும் திட்டத்தை நாடு முழுவதும் திறன் வளர்த்தல் மற்றும் தொழில் முனைதல் அமைச்சகம் செயல்படுத்துகிறது.
இத்திட்டத்தின் கீழ், கடந்த மூன்று வருடங்களில், 2020 மார்ச் 17 வரை, நாடு முழுவதும் 88.91 லட்சம் பேருக்கு பயிற்சி அளிக்கப்பட்டுள்ளது. 2017-18, 2018-19 மற்றும் 2019-20 ஆகிய ஆண்டுகளில், இந்த திட்டத்தின் மூலம் தமிழ்நாட்டில் முறையே 1,33,589, 1,27,850 மற்றும் 1,73,156 நபர்களுக்கு பயிற்சி வழங்கப்பட்டுள்ளது.
இந்த மூன்று வருடங்களில் நாடு முழுவதும் முறையே 21,55,838, 20,97,297 மற்றும் 46,38,069 பேருக்கு பயிற்சியளிக்கப்பட்டுள்ளது.
https://pib.gov.in/PressReleasePage.aspx?PRID=1656068
(Visitor Counter : 136
பிரதமர் அலுவலகம்
மணிப்பூர் மாநில அமைப்பு தினத்தன்று மக்களுக்குப் பிரதமர் வாழ்த்து
மணிப்பூர் மாநில அமைப்பு தினத்தன்று மக்களுக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
“ அளவற்ற இயற்கை அழகாலும் கடின உழைப்புக் கொண்ட மக்களாலும் மணிப்பூர் ஆசீர்வதிக்கப்பட்டுள்ளது. இந்த மாநிலத்தில் நான் பெற்ற அன்பினை ஒருபோதும் என்னால் மறக்க இயலாது. மாநில அமைப்பு தினத்தன்று மணிப்பூரின் சகோதர சகோதரிகளுக்கு நான் வாழ்த்துக்களை தெரிவித்துக் கொள்கிறேன். இந்த மாநிலம் வளர்ச்சியில் தொடர்ந்து புதிய உச்சங்களைத் தொடவேண்டும்” என்று பிரதமர் கூறியுள்ளார்.
------
(Visitor Counter : 86
பாதுகாப்பு அமைச்சகம்
மங்கோலியாவில் எக்ஸ் கான் க்விஸ்ட் 2023 என்ற பல்வேறு நாடுகள் கலந்து கொள்ளும் கூட்டுப் பயிற்சியில் இந்திய ராணுவக்குழு பங்கேற்பு
மங்கோலியாவில் எக்ஸ் கான் க்விஸ்ட் 2023 என்ற 20-க்கும் மேற்பட்ட நாடுகள் கலந்து கொள்ளும் ராணுவ கூட்டுப் பயிற்சி இன்று தொடங்கியது. மங்கோலியாவில் இப்பயிற்சியை அந்நாட்டு அதிபர் திரு உக்நாகின் குரேல்சுக் தொடங்கிவைத்தார். மங்கோலிய ராணுவப் படை, அமெரிக்க ராணுவ பசிபிக் படை ஆகியவை இணைந்து இப்பயிற்சியை நடத்துகின்றன.
இப்பயிற்சியில் கார்வார் ரைஃபிள்ஸ் பிரிவிலிருந்து இந்திய ராணுவக் குழு பங்கேற்றுள்ளது. 14 நாட்கள் நடைபெறும் இப்பயிற்சியில் அனுபவங்களைப் பகிர்ந்து கொள்வது, ஐநா அமைதிப்படைக்கு பயிற்சி அளிப்பது உள்ளிட்டவை நடைபெற உள்ளன. ராணுவ நடவடிக்கைகளை மேம்படுத்துவது, அமைதி நடவடிக்கைகளை பராமரிக்கும் திறன் எதிர்காலத்தில் ஐநா பாதுகாப்புப் படையில் இடம் பெறுவோரைத் தயார் படுத்துதல் ஆகியவை இக்கூட்டுப் பயிற்சியில் இடம் பெற உள்ளன.
----
SM/IR/KPG/KRS
(Visitor Counter : 106
சிறப்பு சேவைகள் மற்றும் கட்டுரைகள்
சௌராஷ்ட்ரா – தமிழ் சங்கமத்தின் ஒரு பகுதியாக சோம்நாத் கடற்கரையில் பல்வேறு கடற்கரை விளையாட்டுகள் நடத்தப்பட்டன
கடற்கரை வாலிபால், கயிறு இழுத்தல் போன்ற போட்டிகளில் தமிழ் மக்கள் ஆர்வத்துடன் பங்கேற்றனர்
குஜராத் – தமிழ்நாடு இடையேயான வரலாற்றுச் சிறப்புமிக்க உறவை எடுத்துரைக்கும் வகையில் சோம்நாத்தில் சௌராஷ்ட்ரா – தமிழ் சங்கமம் நிகழ்ச்சி நேற்று நடைபெற்றது. இதன் ஒரு பகுதியாக சோம்நாத்தில் பல்வேறு கடற்கரை விளையாட்டுப் போட்டிகள், கைவினைப் பொருட்கள் கண்காட்சி, ஒலிஒளி காட்சிகள் ஆகியவற்றுக்கு ஏற்பாடு செய்யப்பட்டிருந்தது. குஜராத் விளையாட்டு ஆணையம், கடற்கரை வாலிபால், கயிறு இழுத்தல் போன்ற போட்டிகளுக்கு ஏற்பாடு செய்திருந்தது. சோம்நாத் கடற்கரையில் இன்று நடைபெற்ற போட்டிகளில் ஏராளமான தமிழ் மக்கள் ஆர்வத்துடன் கலந்து கொண்டனர். குஜராத் மற்றும் தமிழ் மக்கள் தங்களின் அணிகளை அமைத்து இந்த விளையாட்டுகளில் பங்கேற்றது. விளையாட்டு ஆர்வத்தையும், சௌராஷ்ட்ரா – தமிழ் மக்கள் ஒற்றுமையையும் வெளிப்படுத்தியது. கடற்கரைக்கு வந்திருந்த சுற்றுலாப் பயணிகள் இந்தப் போட்டிகளை மகிழ்ச்சியுடன் பார்வையிட்டனர்.
தமிழ்நாடு மற்றும் குஜராத் மக்களை நெருக்கமாக கொண்டு வருவதும் இருதரப்பினரின் கலாச்சாரம், மொழி, இலக்கியம், உணவு ஆகியவற்றை அறிந்து கொள்வதும் இந்த கடற்கரைப் போட்டிகளின் நோக்கமாகும் என்று மாவட்ட விளையாட்டுகள் மேம்பாட்டு அலுவலர் திரு காஞ்சிபலியா தெரிவித்தார். சிறப்பு ரயில் மூலம் மதுரையில் இருந்து வருபவர்கள் இந்தப் போட்டிகளில் ஏப்ரல் 26 ஆம் தேதி வரை கலந்து கொள்ளலாம். பயிற்சி பெற்ற தமிழ்நாடு மற்றும் குஜராத் விளையாட்டு வீரர்களுக்கு பாவ்நகரில் ஏப்ரல் 22, 23 ஆகிய தேதிகளில் வாலிபால், டேபிள் டென்னிஸ், புல்தரை டென்னிஸ், கபடி போன்ற விளையாட்டுகளுக்கு ஏற்பாடு செய்யப்பட்டுள்ளது. இவற்றில் வெற்றி பெறுவோர் சௌராஷ்ட்ரா - தமிழ்சங்கம் நிறைவு விழாவில் பாராட்டப்படுவார்கள்.
பிரதமர் அலுவலகம்
பொது சுகாதார சேவைகளை வலுப்படுத்துவதற்காக மேற்கொள்ளப்பட்டு வரும் முயற்சிகளுக்கு பிரதமர் பாராட்டு
உத்தரப்பிரதேச மாநிலம் கவுசம்பியில் மருத்துவ ஊர்திகளைப் பயன்படுத்தி பொது சுகாதார சேவைகளை வலுப்படுத்துவதற்காக மேற்கொள்ளப்பட்டு வரும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
பல்வேறு அரசு திட்டங்களின் பயனாளிகளாக 25,000க்கும் மேற்பட்ட மக்கள் பதிவு செய்துள்ள மருத்துவ ஊர்தியின் உதவியுடன் 2,47,500 மக்களுக்கு மருத்துவ பரிசோதனை முகாம் நடத்தப்பட்டது பற்றிய உத்தரப்பிரதேச மாநிலம் கவுசம்பி தொகுதியின் நாடாளுமன்ற உறுப்பினர் திரு வினோத் சோன்கரின் ட்விட்டர் பதிவைப் பகிர்ந்து பிரதமர் கூறியதாவது:
“அற்புதமான முயற்சி! இது போன்ற பொது சேவை முன்முயற்சிகள், வளர்ச்சிக்கு புதிய உத்வேகத்தை அளிக்கவிருக்கின்றன.”
பிரதமர் அலுவலகம்
தில்லியில் உள்ள பாரத் மண்டபத்தில் ஜூலை 29 அன்று அகில இந்திய கல்வி மாநாட்டை பிரதமர் தொடங்கிவைக்கிறார்
இந்த இரண்டுநாள் மாநாடு தேசிய கல்விக்கொள்கை 2020 தொடங்கப்பட்டதன் 3-ம் ஆண்டுடன் இணைகிறது
பிஎம் ஸ்ரீ திட்டத்தின் கீழ் முதலாவது தவணை நிதியை பிரதமர் விடுவிப்பார்
12 இந்திய மொழிகளில் மொழிபெயர்க்கப்பட்ட கல்வி மற்றும் திறன் தொடர்பான பாட நூல்களைப் பிரதமர் வெளியிடுவார்
தில்லியில், பிரகதி மைதானத்தில் உள்ள பாரத் மண்டபத்தில் அகில இந்திய கல்வி மாநாட்டை ஜூலை 29 அன்று காலை 10 மணிக்கு பிரதமர் திரு நரேந்திர மோடி தொடங்கிவைப்பார். இது தேசிய கல்விக்கொள்கை 2020 தொடங்கப்பட்டதன் 3-ம் ஆண்டுடன் இணைகிறது.
இந்த நிகழ்ச்சியின் போது பிஎம் ஸ்ரீ திட்டத்தின் கீழ் முதலாவது தவணை நிதியை பிரதமர் விடுவிப்பார். இந்தப்பள்ளிகள், தேசிய கல்விக் கொள்கை 2020-ல் குறிப்பிடப்பட்டிருப்பது போல் சமத்துவமான, அனைவரையும் உள்ளடக்கிய, பன்மைத்துவ சமூகத்தை கட்டமைப்பதற்கு பங்களிப்பு செய்யும் குடிமக்களாக மாணவர்களை வளர்த்தெடுக்கும். 12 இந்திய மொழிகளில் மொழிபெயர்க்கப்பட்ட கல்வி மற்றும் திறன் தொடர்பான பாட நூல்களையும் பிரதமர் வெளியிடுவார்.
பிரதமரின் தொலைநோக்குப் பார்வையுடன் உருவாக்கப்பட்ட தேசிய கல்விக்கொள்கை 2020, அமிர்த காலத்தில் நாட்டை தலைமை தாங்குவதற்கான இளைஞர்களை வளர்த்து உருவாக்கும் நோக்கத்துடன் தொடங்கப்பட்டது. அடிப்படை மனித மாண்புகளை அவர்களுக்கு பயிற்றுவிப்பதுடன் எதிர்காலத்தின் சவால்களை சந்திக்கும் வகையில் அவர்களை உருவாக்குவதும் இதன் நோக்கமாகும். கடந்த 3 ஆண்டுகளில் இந்த கொள்கையின் அமலாக்கம் பள்ளி, உயர்கல்வி மற்றும் திறன்கல்வியில் முற்போக்கான மாற்றங்களைக் கொண்டுவந்துள்ளது. ஜூலை 29,30 ஆகிய தேதிகளில் நடைபெறவுள்ள 2 நாள் நிகழ்ச்சி கல்வியாளர்கள், துறைசார்ந்த நிபுணர்கள், கொள்கை வகுப்பவர்கள், தொழில்துறை பிரதிநிதிகள் ஆகியோரும் பள்ளிகள், உயர்கல்வி நிறுவனங்கள், திறன்மேம்பாட்டு நிறுவனங்கள் ஆகியவற்றைச் சேர்ந்த ஆசிரியர்கள், மாணவர்கள் ஆகியோரும் தேசிய கல்விக்கொள்கை 2020 பற்றிய தங்களின் எண்ணங்களை அமலாக்கத்தின் வெற்றிக்கதைகளை, நடைமுறைகளை பகிர்ந்துகொள்ள ஒரு தளத்தை வழங்கும்.
அகில இந்திய கல்வி மாநாட்டில் தரமான கல்வி மற்றும் நிர்வாகத்தை எளிதாக பெறுதல், சமமான அனைவரையும் உள்ளடக்கிய கல்வி, சமூகப் பொருளாதார ரீதியில் பயன்பெறாத பிரிவினரின் பிரச்சனைகள், தரவரிசை கட்டமைப்பில் தேசிய கல்வி நிறுவனம், இந்திய அறிவுமுறை, கல்வியை சர்வதேச மயமாக்குதல் உட்பட 16 அமர்வுகளில் விவாதங்கள் நடைபெறும்.
இளைஞர் நலன் மற்றும் விளையாட்டு அமைச்சகம்
செவித்திறன் குறைபாடு உடையவர்களுக்கான ஒலிம்பிக் போட்டிகள் 2021-ல் பங்கேற்கும் வலுவான 65 விளையாட்டு வீரர்கள், வீராங்கனைகளைக் கொண்ட இந்திய அணியை, திரு அனுராக் தாக்கூர் உற்சாகத்துடன் வழியனுப்பி வைத்தார்
செவித்திறன் குறைபாடு உடையவர்களுக்கான ஒலிம்பிக் போட்டிகள்  2021 மே 1-ல் தொடங்கவிருக்கும் நிலையில் இதில் பங்கேற்கும் இந்திய அணியினர் உற்சாகத்துடன் திங்களன்று அனுப்பி வைக்கப்பட்டனர். மத்திய இளைஞர் நலன் மற்றும் விளையாட்டுக்கள் துறை அமைச்சர் திரு அனுராக் தாக்கூர், இணை அமைச்சர் திரு நிதிஷ் பிரமாணிக் மற்றும் பிரமுகர்கள் இந்த விழாவில் கலந்து கொண்டனர்.
பிரேசிலின் காக்சியாஸ் டு சூலி-ல் நடைபெறும் டெஃப்லிம்பிக்ஸ் போட்டிகளில் பங்கேற்பதற்கு இந்தியாவின் மிகவும் இளமையான 65 விளையாட்டு வீரர்கள், வீராங்கனைகளைக் கொண்ட மிகப் பெரிய அணி பங்கேற்கிறது. தடகள போட்டிகள், பேட்மின்டன், ஜூடோ, கோல்ஃப், கராத்தே, துப்பாக்கிச் சுடுதல், நீச்சல், டென்னிஸ், டேபிள் டென்னிஸ், டேக்வாண்டோ, மல்யுத்தம் ஆகிய 11 பிரிவுகளில் இந்த அணியினர் பங்கேற்பார்கள். இந்தப் போட்டிகள் மே 1 முதல் 15 வரை நடைபெற உள்ளன.
இந்த அணியினருக்கு வாழ்த்துகளைப் பொழிந்த திரு அனுராக் தாக்கூர், இவர்கள் பிரேசிலிலிருந்து அதிக எண்ணிக்கையில் பதக்கங்களைக் கொண்டுவருவார்கள் என்ற நம்பிக்கை உள்ளது என்றார். ஒலிம்பிக் போட்டிகளானாலும், பாராலிம்பிக் போட்டிகள் என்றாலும், டெஃப்லிம்பிக்ஸ் போட்டிகள் என்றாலும், இந்தியா ஆற்றல் மிக்கதாக உள்ளது என்று அவர் குறிப்பிட்டார்.
செவித்திறன் குறைபாடு உடையவர்களுக்கான அகில இந்திய விளையாட்டுக் கவுன்சில், இந்திய விளையாட்டு ஆணையம் ஆகியவை இந்த விளையாட்டு வீரர்கள், வீராங்கனைகளுக்கு பெருமளவு ஆதரவு வழங்குகின்றன என்றும் அமைச்சர் கூறினார்.
2017-ல் துருக்கியில் நடைபெற்ற போட்டிகளில் இந்தியாவிலிருந்து 46 பேர் பங்கேற்றனர். இந்தப் போட்டிகளி்ல் இந்தியா ஒரு தங்கம், ஒரு வெள்ளி, 3 வெண்கலம் என மொத்தம் ஐந்து பதக்கங்களை வென்றது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1819899
-------
(Visitor Counter : 132